შევდე

შევდე () — ქალაქი სამხრეთ შვედეთში, ვესტრა-გეტლანდის ლენის დედაქალაქი და თავისივე სახელის მქონე მუნიციპალიტეტის ადმინისტრაციული ცენტრი. 2010 წლის მონაცემებით, მისი მოსახლეობა 34 466 ადამიანს შეადგენს. 

მდებარეობს ქალაქ გეტებორგიდან 150 კმ-ით ჩრდილო-აღმოსავლეთით, შვედეთის ორ დიდ ტბას — ვენერნსა და ვეტერნს შორის. მის აღმოსავლეთ მხარეს გადაჭიმულია დაბალი, ბილინგენის მთები (299 მ), რომლებიც ორ ტბას შორის მდებარე ვაკეს კვეთს. 1890-ან წლებში შევდეზე გაიარა  დასავლეთის მთავარმა რკინიგზამ, რამაც დრამატულად გაზარდა ქალაქის მრეწველობა და მოსახლეობა. 

ქალაქის სტატუსი 1413 წელს მიიღო.Skövde  Nationalencyklopedin 1759 წელს მნიშვნელოვნად დააზიანა გამანადგურებელმა ხანძარმა. 

ქალაქიდან 13 კმ-ში მდებარეობს აეროპორტი. 37 კმ-ში კი მდებარეობს მარიესტადი, რომელიც თავისი საკათედრო ტაძრითაა ცნობილი. შევდეში ფუნქციონირებს უნივერსიტეტი, სადაც 8 000 სტუდენტი სწავლობს.Quick Facts  Официальный сайт Университета Шёвде 

ქალაქში ასევე მდებარეობს კომპანია  Volvo Penta-ის ძრავების ქარხანა,Завод Skövde  volvopenta.com რომელიც სხვა მწარმოებელ, Volvo AB-სა და საავტომობილო მარკა Volvo-სთვის ნაწილებს აწარმოებს. ქარხანაში 5000 ადამიანია დასაქმებული. რამდენიმე მილით სამხრეთ-დასავლეთით, მდებარეობს ურანის საბადო რანსტადი. 

ქალაქს ჰყავს საკუთარი საფეხბურთო გუნდი „შევდე აიკი“, რომელიც შვედეთის მესამე დივიზიონში ასპარეზობს.Kontaktuppgifter och tävlingar - Skövde AIK Официальный сайт Шведского футбольного союза

იხილეთ აგრეთვე
 შვედეთის ქალაქების სია

რესურსები ინტერნეტში
ოფიციალური ვებ-გვერდი
SkövdeNätet  - Website and forum for people living and working in Skövde

სქოლიო

კატეგორია:შვედეთის ქალაქები